[{"text_idx": "#000002", "text": "\u2022 Hodiau\u0306 ni proponas renkontig\u0302on kun J\u0302eLe lige kun la prezentita de Vinilkomso ilia unua bitalbumo \u201eTra la song\u0302oj\u201d, el kiu ni prezentas fragmente la kanzonon, kiu rolas kiel lanc\u0302a muzikvideo \u201eSe vi imagas\u201d. La kanzonon \u201eTra la song\u0302oj\u201d ni prezentas en la koncerta versio el ARKONES 2019. Krome au\u0306dig\u0302as ilia kanzono \u201eEn Esperantuj\u2019\u201d el la KD \u201eEn Esperantujo\u201d.\n\u2022 En aktualaj\u0302oj ni referencas al Uno-rezolucio pri revenigo de paco en Ukrainio; ni prezentas oficialajn donitaj\u0302ojn pri labordependig\u0302o; ni informas pri sinteno de poloj al kontanta mono kaj pri la fakto de Z\u0307abin\u0301ski-familio farig\u0302is patrono de la varsovia bestog\u0302ardeno.\n\u2022 En la scienca rubriko ni informos pri grava inventaj\u0302o de polaj sciencistoj helponta kontrau\u0306batali osteoporozon; pri AI-akvario sur Tajvano.\n\u2022 La akompana interreta foto de Flo Martorell el la pag\u0302oj de Vinilkosmo prezentas la duopon J\u0302eLe. \n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]